Oficiālais Vēstnesis L 148 , 01/06/2001 Lpp. 0070 - 0077



Komisijas Direktīva 2001/39/EK (2001. gada 23. maijs), ar ko groza pielikumus Padomes Direktīvām 86/362/EEK, 86/363/EEK un 90/642/EEK par pesticīdu atliekvielu maksimāli pieļaujamo daudzumu noteikšanu attiecīgi labībā un uz tās, dzīvnieku izcelsmes pārtikas produktos un uz tiem, kā arī dažos augu izcelsmes produktos, tajā skaitā augļos un dārzeņos, un uz tiem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1986. gada 24. jūlija Direktīvu 86/362/EEK par pesticīdu atliekvielu maksimāli pieļaujamo daudzumu noteikšanu labībā un uz tās [1], kurā jaunākie grozījumi izdarīti ar Komisijas Direktīvu 2000/82/EK [2], un jo īpaši tās 10. pantu, ņemot vērā Padomes 1986. gada 24. jūlija Direktīvu 86/363/EEK par pesticīdu atliekvielu maksimāli pieļaujamo daudzumu dzīvnieku izcelsmes pārtikas produktos un uz tiem [3], kurā jaunākie grozījumi izdarīti ar Direktīvu 2000/82/EK, un jo īpaši tās 10. pantu, ņemot vērā Padomes 1990. gada 27. novembra Direktīvu 90/642/EEK par pesticīdu atliekvielu maksimāli pieļaujamo daudzumu noteikšanu dažos augu izcelsmes produktos un uz tiem, tajā skaitā augļos un dārzeņos, un uz tiem [4], kurā jaunākie grozījumi izdarīti ar Direktīvu 2000/82/EK, un jo īpaši tās 7. pantu, ņemot vērā Padomes 1991. gada 15. jūlija Direktīvu 91/414/EEK par augu aizsardzības laišanu tirgū [5], kurā jaunākie grozījumi izdarīti ar Komisijas Direktīvu 2001/21/EK [6], un jo īpaši tās 4. panta 1. punkta f) apakšpunktu, tā kā: (1) Jaunās aktīvās vielas azimsulfuronu un proheksadiona kalciju attiecīgi ar Komisijas Direktīvām 1999/80/EK [7] un 2000/50/EK [8] iekļāva Direktīvas 91/414/EEK I pielikumā, lai to izmantotu atbilstoši pirmsdīgšanas herbicīdam rīsiem un kā augu augšanas regulatoru. (2) Minētās vielas iekļāva Direktīvas 91/414/EEK I pielikumā, pamatojoties uz informācijas novērtējumu, ko iesniedza attiecībā uz izmantošanas piedāvājumiem. (3) Pirms minētās vielas iekļāva Direktīvas 91/414/EEK I pielikumā, dažās dalībvalstīs licencēja to provizorisku izmantošanu saskaņā ar direktīvas 8. panta 1. punktu. Pēc vielu iekļaušanas I pielikumā attiecīgās dalībvalstis licencēja vairākus minētās vielas saturošus augu aizsardzības līdzekļus saskaņā ar Direktīvas 91/414/EEK 4. pantu un noteica atliekvielu provizoriskos maksimāli pieļaujamos daudzumus, kā prasa minētās direktīvas 4. panta 1. punkta f) apakšpunkts. Saskaņā ar attiecīgās direktīvas prasībām minētos daudzumus, kā arī to pamatojuma informāciju paziņo Komisijai. Minēto informāciju, kā arī citos avotos pieejamos datus izskata atkārtoti, un tie ir pietiekami, lai noteiktu dažus atliekvielu maksimālos daudzumus. Ja Kopienā nav noteikts atliekvielu maksimāli pieļaujamais daudzums vai atliekvielu provizoriskais maksimāli pieļaujamais daudzums, dalībvalstis nosaka atliekvielu provizorisko maksimāli pieļaujamo daudzumu valstī saskaņā ar Direktīvas 91/414/EEK 4. panta 1. punkta f) apakšpunktu. Ņemot vērā Direktīvas 86/363/EEK 5. pantu, tas attiecas arī uz atliekvielu provizoriskajiem maksimāli pieļaujamajiem daudzumiem dzīvnieku produktos tāpēc, ka aktīvas atliekvielas saturošus izstrādājumus varētu izmantot dzīvnieku barībā. (4) Iekļaujot minētās vielas Direktīvas 91/414/EEK I pielikumā, azimsulfurona un proheksadiona kalcija tehnisko un zinātnisko novērtējumu pabeidza 1999. gada 2. jūlijā un 2000. gada 16. jūnijā, attiecīgi Komisijas pārskata ziņojumos par azimsulfuronu un proheksadiona kalciju. Minētajos pārskata ziņojumos azimsulfurona pieļaujamo dienas devu (PDD) noteica 0,1 mg uz ķermeņa svara kg dienā, bet proheksadiona kalcija PDD – 0,2 mg uz ķermeņa svara kg dienā. Saskaņā ar procedūrām un praksi, ko izmanto Kopienā, ņemot vērā pamatnostādnes, kuras publicējusi Pasaules veselības organizācija [9], un saskaņā ar metodoloģiju, par ko ir Augu zinātniskās komitejas atzinums [10], ir apstiprināta un novērtēta patērētāju pakļaušana ar azimsulfuronu un proheksadiona kalciju apstrādātiem pārtikas produktiem mūža garumā. Ir aprēķināts, ka šajā direktīvā noteiktie atliekvielu maksimālie daudzumi nerada minētās PDD pārsniegšanu. (5) Novērtēšanas un diskusiju laikā, kas notika pirms azimsulfurona un proheksadiona kalcija iekļaušanas Direktīvas 91/414/EEK I pielikumā, nav novērotas akūtas toksiskās iedarbības sekas, kuras nosaka akūtas standarta devas ieviešanu. (6) Lai nodrošinātu patērētāju pienācīgu aizsardzību no tādu neatļautu atliekvielu ietekmes, kuras atrodas uz produktiem vai produktos, par ko nepiešķir licences, piesardzības dēļ atliekvielu provizoriskos maksimāli pieļaujamajos daudzumus nosaka atbilstoši minimālajiem analītiski nosakāmajiem daudzumiem visiem tiem produktiem, uz ko attiecas Direktīvas 86/362/EEK, 86/363/EEK un 90/642/EEK. Atliekvielu provizorisko maksimāli pieļaujamo daudzumu noteikšana Kopienā neaizliedz dalībvalstīm provizoriski noteikt azimsulfurona un proheksadiona kalcija atliekvielu maksimāli pieļaujamos daudzumus saskaņā ar Direktīvas 91/414/EEK 4. panta 1. punkta f) apakšpunktu un tās VI pielikumu. Četrus gadus uzskata par pietiekami ilgu laika posmu, kurā noteikt turpmākos azimsulfurona un proheksadiona kalcija izmantošanas papildu veidus. Pēc minētā laika posma minētajiem atliekvielu provizoriskajiem maksimāli pieļaujamajiem daudzumiem jākļūst par galīgiem daudzumiem. (7) Šajā direktīvā paredzētos pasākumus paziņoja Pasaules tirdzniecības organizācijai un ņēma vērā saņemtās atsauksmes. Pamatojoties uz iesniegtiem pieļaujamiem datiem, Komisija izskata iespēju noteikt atliekvielu maksimāli pieļaujamos daudzumus importa pielaidēs konkrētām pesticīdu/ražas kombinācijām. (8) Ir ņemti vērā Augu zinātniskās komitejas atzinumi, jo īpaši, konsultācijas un ieteikumi attiecībā uz patērētāju aizsardzību no pārtikas produktiem, kas apstrādāti ar pesticīdiem. (9) Šajā direktīvā paredzētie pasākumi ir saskaņā ar Augu veselības pastāvīgās komitejas atzinumu, IR PIEŅĒMUSI ŠO DIREKTĪVU. 1. pants Direktīvas 86/362/EEK II pielikuma A daļai pievieno šādu tabulu: Pesticīdu atliekvielas | Maksimāli pieļaujamais daudzums (mg/kg) | | | Azimsulfurons | 0,02 | labība | Proheksadions (proheksadions un tā sāļi, ko nosaka kā proheksadionu) | 0,2 | kvieši un mieži | 0,05 | cita labība | 2. pants Direktīvas 86/363/EEK II pielikuma B daļai pievieno šādu tabulu: Pesticīdu atliekvielas | Maksimāli pieļaujamais daudzums (mg/kg) | no gaļas, tostarp taukiem, gaļas izstrādājumiem, subproduktiem un dzīvnieku taukiem, kas uzskaitīti I pielikumā un uz ko attiecas KN kodi 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 un 1602 | pienā un piena produktos, kas uzskaitīti I pielikumā un uz ko attiecas KN kodi 0401, 0402, 0405 00 un 0406 | no svaigām olām bez čaumalām, putnu olās un olu dzeltenumos, kas uzskaitīti I pielikumā un uz ko attiecas KN kodi 0407 00 un 0408 | Proheksadions (proheksadions un tā sāļi, ko nosaka kā proheksadionu) | 0,05 | 0,01 | 0,05 | 3. pants Direktīvas 90/642/EEK II pielikumā pievieno ailes ar nosaukumiem "Azimsulfurons" un "Proheksadions (proheksadions un tā sāļi, ko nosaka kā proheksadionu)", kas izklāstītas šīs direktīvas pielikumā. 4. pants Dalībvalstis pieņem un publicē normatīvus un administratīvus aktus, kas vajadzīgi, lai izpildītu šīs direktīvas prasības, vēlākais, līdz 2001. gada 31. decembrim. Par to dalībvalstis tūlīt informē Komisiju. Dalībvalstis piemēro minētos noteikumus no 2002. gada 1. janvāra. Kad dalībvalstis pieņem minētos aktus, tajos ietver atsauci uz šo direktīvu vai arī šādu atsauci pievieno oficiālai publikācijai. Dalībvalstis nosaka, kā izdarāma šāda atsauce. 5. pants Šī direktīva stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī. 6. pants Šī direktīva ir adresēta dalībvalstīm. Briselē, 2001. gada 23. maijā Komisijas vārdā — Komisijas loceklis David Byrne [1] OV L 221, 7.8.1986., 37. lpp. [2] OV L 3, 6.1.2001., 18. lpp. [3] OV L 221, 7.8.1986., 43. lpp. [4] OV L 350, 14.12.1990., 71. lpp. [5] OV L 230, 19.8.1991., 1. lpp. [6] OV L 69, 10.3.2001., 17. lpp. [7] OV L 210, 10.8.1999., 13. lpp. [8] OV L 198, 4.8.2000., 39. lpp. [9] Pamatnostādnes par to, kā noteikt pesticīdu atliekvielu devu (pārskatītas), ko sagatavojusi GEMS/Pārtikas programma sadarbībā ar Pesticīdu atliekvielu kodeksa komiteju un publicējusi Pasaules veselības organizācija 1997. gadā (WHO/FSF/FOS/97.7) [10] Augu zinātniskās komitejas atzinums jautājumos, kas attiecas uz grozījumiem Padomes Direktīvu 86/362/EEK, 86/363/EEK un 90/642/EEK pielikumos (Augu zinātniskās komitejas 1998. gada 14. jūlija atzinums) (http.//europa.eu.int/comm/dg24/health/sc/scp/out21_en.html). -------------------------------------------------- PIELIKUMS To atsevišķo produktu grupas un piemēri, uz ko attiecas maksimāli pieļaujamie daudzumi | Pesticīdu atliekvielas un atliekvielu maksimāli pieļaujamie daudzumi (mg/kg) | Azimsulfurons | Proheksadions (proheksadions un tā sāļi, ko nosaka kā proheksadionu) | 1.Svaigi, žāvēti vai termiski neapstrādāti augļi, kas iekonservēti sasaldējot, bez cukura piedevas; rieksti | 0,02 | 0,05 | (i)CITRUSAUGĻI greipfrūti | | | citroni | | | laimi | | | mandarīni (to skaitā klementīni un citi hibrīdi) | | | apelsīni | | | pampelmūzes | | | citi | | | (ii)KOKU RIEKSTI (lobīti vai nelobīti) mandeles | | | Brazīlijas rieksti | | | Indijas rieksti | | | ēdamie kastaņi | | | kokosrieksti | | | lazdu rieksti | | | makadāmijas rieksti | | | pekanrieksti | | | priežu rieksti | | | pistācijas | | | valrieksti | | | citi | | | (iii)SĒKLEŅI āboli | | | bumbieri | | | cidonijas | | | citi | | | (iv)KAULEŅI aprikozes | | | ķirši | | | persiki (to skaitā nektarīni un tiem līdzīgi hibrīdi) | | | plūmes | | | citi | | | (v)OGAS UN SĪKAUGĻI (a)galda un vīna vīnogas galda vīnogas | | | vīna vīnogas | | | (b)zemenes (izņemot meža zemenes) | | | (c)stublāju augļi (izņemot savvaļas) kazenes (Rubus fruticosus) | | | kazenes (Rubus arcticus) | | | kazeņavenes | | | avenes | | | citi | | | (d)citi sīkaugļi un ogas (izņemot savvaļas) mellenes | | | dzērvenes | | | jāņogas (sarkanās, baltās un melnās (upenes)) | | | ērkšķogas | | | citi | | | (e)savvaļas ogas un savvaļas augļi | | | (vi)DAŽĀDI avokado | | | banāni | | | dateles | | | vīģes | | | kivi | | | kumkvati | | | ličī | | | mango | | | olīvas | | | pasifloru augļi | | | ananāsi | | | granātāboli | | | citi | | | 2.Svaigi vai termiski neapstrādāti, saldēti vai žāvēti dārzeņi | 0,02 | 0,05 | (i)SAKŅU UN BUMBUĻU DĀRZEŅI galda bietes | | | burkāni | | | sakņu selerijas | | | mārrutki | | | topinambūri | | | pastinaki | | | sakņu pētersīļi | | | redīsi | | | puravlapu plostbārdis | | | batātes | | | kāļi | | | rāceņi | | | jamss | | | citi | | | (ii)SĪPOLU DĀRZEŅI ķiploki | | | sīpoli | | | šalotes | | | loki | | | citi | | | (iii)AUGĻU DĀRZEŅI (a)nakteņaugi tomāti | | | pipari | | | baklažāni | | | citi | | | (b)ķirbjaugi ar ēdamu mizu gurķi | | | kornišoni | | | tumšzaļie kabači | | | citi | | | (c)ķirbjaugi ar neēdamu mizu melones | | | kabači | | | arbūzi | | | citi | | | (d)cukurkukurūza | | | (iv)KĀPOSTU DĀRZEŅI (a)ziedoši kāpostu dārzeņi sparģeļkāposti | | | ziedkāposti | | | citi | | | (b)kāpostu dzimtas galviņdārzeņi Briseles kāposti | | | galviņkāposti | | | citi | | | (c)kāpostu lapu dārzeņi Ķīnas kāposti | | | lapu kāposti | | | citi | | | (d)kolrābji | | | (v)LAPU DĀRZEŅI UN SVAIGI AUGI (a)lapu salāti un tiem līdzīgi kressalāti | | | lauka salāti | | | dārza salāti | | | platlapu cigoriņi jeb platlapu endīvijas | | | citi | | | (b)spināti un tiem līdzīgi spināti | | | lapu bietes | | | citi | | | (c)ūdenskreses | | | (d)lapu cigoriņi | | | (e)lapu garšaugi kārveles | | | maurloki | | | pētersīļi | | | lapu selerijas | | | citi | | | (vi)PĀKŠAUGI (svaigi) pupiņas (ar pākstīm) | | | pupiņas (bez pākstīm) | | | zirņi (ar pākstīm) | | | zirņi (bez pākstīm) | | | citi | | | (vii)KĀTU DĀRZEŅI (svaigi) sparģeļi | | | lapu artišoki | | | kātu (smaržīgās) selerijas | | | fenheļi | | | artišoki | | | puravi | | | rabarberi | | | citi | | | (viii)SĒNES (a)kultivētās sēnes | | | (b)savvaļas sēnes | | | 3.Pākšaugi | 0,02 | 0,05 | pupas | | | lēcas | | | zirņi | | | citi | | | 4.Eļļas augu sēklas | 0,1 | 0,1 | linsēklas | | | zemesrieksti | | | magoņu sēklas | | | sezama sēklas | | | saulgriežu sēklas | | | rapša sēklas | | | sojas pupas | | | sinepju sēklas | | | kokvilnas sēklas | | | citi | | | 5.Kartupeļi | 0,02 | 0,05 | agrie kartupeļi | | | galda kartupeļi | | | 6.Tēja(lapas un kāti, žāvēti, fermentēti vai citādi sagatavoti, no"Camellia sinensis"lapām) | 0,1 | 0,1 | 7.Apiņi(žāvēti), to skaitā apiņu rogas un nekoncentrēts pulveris | 0,1 | 0,1 | --------------------------------------------------